સાઉદ આરબમાં મહિલાઓની ડ્રાઈવિંગ પર વર્ષોથી લગાવવામાં આવેલો પ્રતિબંધ રવિવારથી હટાવવામાં આવ્યો છે. ત્યારે હવે સાઉદીની મહિલાઓ સત્તાવાર રીતે રસ્તા પર કાર ચલાવી શકશે. ગત વર્ષે સપ્ટેમ્બરમાં ક્રાઉન પ્રિન્સ મોહમ્મદ બિન સલમાનના આદેશ પછી સાઉદી શાસને આ વાતની જાહેરાત કરી હતી. આ મહિને મહિલાઓને લાયસન્સ ઈશ્યૂ કરવાની પ્રક્રિયા પણ શરૂ કરવામાં આવશે. સાઉદી આરબ વિશ્વનો છેલ્લો દેશ હતો, જ્યાં અત્યારસુધી મહિલાઓના ડ્રાઈવિંગ પર રોક હતી. જો કે પ્રિન્સ સલમાનના વિઝન 2030ને ધ્યાનમાં રાખીને દેશમાં મહિલાઓને અનેક ક્ષેત્રોમાં અધિકારો પણ આપવામાં આવી રહ્યાં છે.